CELEX: C2005/106/73
Language: da
Date: 2005-04-30 00:00:00
Title: Sag T-73/05: Sag anlagt den 14. februar 2005 af Alejandro Martín Magone mod Kommissionen for De Europæiske Fællesskaber

30.4.2005   
            
            
               DA
            
            
               Den Europæiske Unions Tidende
            
            
               C 106/36
            
         Sag anlagt den 14. februar 2005 af Alejandro Martín Magone mod Kommissionen for De Europæiske Fællesskaber
   (Sag T-73/05)
   (2005/C 106/73)
   Processprog: fransk
   Ved De Europæiske Fællesskabers Ret i Første Instans er der den 14. februar 2005 anlagt sag mod Kommissionen for De Europæiske Fællesskaber af Alejandro Martín Magone, Bruxelles, ved avocat Eric Boigelot.
   Sagsøgeren har nedlagt følgende påstande:
   
               —
            
            
               Annullation af den karriereudviklingsrapport, der blev udfærdiget vedrørende den indsats, som sagsøgeren præsterede i stilling 2 700 ved ECHO (EF's Kontor for Humanitær Bistand) i perioden mellem den 1. januar 2003 og den 31. december 2003, herunder af klageproceduren og af andre hermed forbundne afgørelser, vedrører denne,
            
         
               —
            
            
               annullation af ansættelsesmyndighedens afgørelse af 28. oktober 2004, som sagsøgeren modtog den 12. november 2004, om afslag på den klage, sagsøgeren havde indgivet den 26. juli 2004 i henhold til tjenestemandsvedtægtens artikel 90, stk. 2.
            
         
               —
            
            
               Det fastslås, at sagsøgeren har været genstand for psykisk chikane og mobning på arbejdspladsen.
            
         
               —
            
            
               Sagsøgeren tilkendes en godtgørelse for økonomisk og ikke-økonomisk skade, som efter billighed fastsættes til 39 169,67 EUR, idet der tages forbehold for en forhøjelse af beløbet under sagen.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet først anført, at der er foretaget et åbenbart urigtigt skøn, samt at der foreligger en procedurefejl og magtmisbrug som følge af, at han blev tildelt meget negative og skadevoldende points på grundlag af faktiske omstændigheder, der ikke vedrørte den pågældende periode.
   Sagsøgeren har dernæst anført, at den anfægtede retsakt ikke er begrundet, og påstået, at han igennem flere år har været udsat for psykisk chikane fra sine overordnede. Ifølge sagsøgeren kommer dette til udtryk i bemærkninger indeholdt i den anfægtede rapport.
   Sagsøgeren har endelig anført, at Kommissionen ikke ved hans omplacering har taget hensyn til hans særlige situation, som påfører ham alvorlige psykiske problemer. Som følge heraf har Kommissionen ikke opfyldt sin omsorgspligt og har tilsidesat princippet om god forvaltningsskik.